CELEX: 62008CN0431
Language: et
Date: 2008-12-20 00:00:00
Title: Kohtuasi C-431/08: Eelotsusetaotlus, mille esitas VAT and Duties Tribunals, London (Ühendkuningriik) 29. septembril 2008 — FG Wilson (Engineering) Ltd, Caterpillar EPG Ltd versus The Commissioners for Her Majesty's Revenue & Customs

20.12.2008   
            
            
               ET
            
            
               Euroopa Liidu Teataja
            
            
               C 327/14
            
         Eelotsusetaotlus, mille esitas VAT and Duties Tribunals, London (Ühendkuningriik) 29. septembril 2008 — FG Wilson (Engineering) Ltd, Caterpillar EPG Ltd versus The Commissioners for Her Majesty's Revenue & Customs
   (Kohtuasi C-431/08)
   (2008/C 327/23)
   Kohtumenetluse keel: inglise
   Eelotsusetaotluse esitanud kohus
   VAT and Duties Tribunals, London (Northern Ireland Tribunal Centre'i taotluse alusel)
   Põhikohtuasja pooled
   
      Kaebuse esitajad: FG Wilson (Engineering) Ltd, Caterpillar EPG Ltd
   
      Vastustaja: The Commissioners for Her Majesty's Revenue & Customs
   Eelotsuse küsimused
   
               1.
            
            
               Kas käesolevas kohtuasjas käsitletavad kaubad viidi tollijärelevalve alt välja ebaseaduslikult tähenduses, mis tuleneb seadustiku (1) artikli 203 lõikest 1 koostoimes rakendusmääruse (2) artikliga 865?
            
         
               2.
            
            
               Kui vastus esimesele küsimusele on jaatav, siis kas importimisel tekkis seega seadustiku artikli 203 alusel tollivõlg?
            
         
               3.
            
            
               Kui vastus esimesele ja teisele küsimusele on jaatav, siis kas seadustik, eriti selle artikli 78 lõige 3 lubab protseduurikoodi muutmise eesmärgil deklaratsiooni parandada ning kui lubab, siis kas HMRC on kohustatud deklaratsiooni muutma ja olukorra lahendama?
            
         
               4.
            
            
               Kui olukorda ei saa lahendada seadustiku artikli 78 alusel ja arvestades, et seadustiku artikli 203 alusel on tekkinud tollivõlg, ning arvestades, et pooled on ühel meelel, et tekkis eriolukord, mida on silmas peetud rakendusmääruse artiklis 899, siis kas siseriiklikul kohtul oli järgnevalt kirjeldatud asjaoludel õigus järeldada, et ilmset hooletust ei esinenud, mistõttu tuleks tollivõlga seadustiku artikli 239 kohaselt vähendada? Kas pädevatel asutustel on kaaludes, kas asjaomase ettevõtja poolt on esinenud ilmset hooletust, õigus arvesse võtta seda, et tollivõlga põhjustanud vigadele on aidanud kaasa maksuasutuse enda hoolsus- ja juhtimiskohustuse täitmata jätmine?
            
         
      (1)  Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljaanne 02/04, lk 307).
   
      (2)  Komisjoni 2. juuli 1993. aasta määrus (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, lk 1; ELT eriväljaanne 02/06, lk 3).